ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1998 για τη θέσπιση των οικολογικών κριτηρίων απονομής του κοινοτικού οικολογικού σήματος στα χρώματα και βερνίκια [κοινοποιηθείσα υπό τον αριθμό Ε(1998) 4257] (Κείμενο που παρουσιάζει ενδιαφέρον για τον ΕΟΧ) (1999/10/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, σχετικά με το κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,

Εκτιμώντας:

ότι με την απόφαση 96/13/ΕΚ (2), η Επιτροπή θέσπισε οικολογικά κριτήρια απονομής του κοινοτικού οικολογικού σήματος σε χρώματα και βερνίκια, των οποίων η ισχύς λήγει, σύμφωνα με το άρθρο 3 της συγκεκριμένης απόφασης, στις 14 Δεκεμβρίου 1998 7

ότι είναι σκόπιμο να εκδοθεί νέα απόφαση σχετικά με τη θέσπιση κριτηρίων για την εν λόγω κατηγορία προϊόντων, τα οποία θα ισχύουν για μια περαιτέρω τριετία μετά τη λήξη της ισχύος των προηγούμενων κριτηρίων 7

ότι τα κριτήρια που θεσπίστηκαν με την απόφαση 96/13/ΕΟΚ πρέπει να αναθεωρηθούν προκειμένου να ληφθούν υπόψη οι εξελίξεις της αγοράς 7

ότι το άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπει ότι οι προϋποθέσεις απονομής του κοινοτικού οικολογικού σήματος καθορίζονται ανά κατηγορία προϊόντων 7

ότι το άρθρο 10 παράγραφος 2 του κανονισμού (ΕΟΚ) αριθ. 880/92 ορίζει ότι οι οικολογικές επιδόσεις ενός προϊόντος αξιολογούνται σε σχέση με τα ειδικά κριτήρια που καθορίζονται για τις κατηγορίες προϊόντων 7

ότι το άρθρο 4 παράγραφος 2 στοιχείο α) του κανονισμού (ΕΟΚ) αριθ. 880/92 αναφέρει ότι το οικολογικό σήμα δεν απονέμεται στα προϊόντα τα οποία είναι ουσίες ή παρασκευάσματα που ταξινομούνται ως επικίνδυνα κατά την έννοια των οδηγιών 67/548/ΕΟΚ του Συμβουλίου (3), όπως τροποποιήθηκε τελευταία από την οδηγία 97/69/ΕΚ της Επιτροπής (4) και 88/379/ΕΟΚ του Συμβουλίου (5), όπως τροποποιήθηκε τελευταία από την οδηγία 93/18/ΕΟΚ της Επιτροπής (6), αλλά μπορεί να απονέμεται στα προϊότα που περιέχουν ουσίες ή παρασκευάσματα αυτού του είδους εφόσον ανταποκρίνονται στους στόχους του κοινοτικού συστήματος απονομής οικολογικού σήματος 7

ότι τα χρώματα και τα βερνίκια περιέχουν ουσίες ή παρασκευάσματα ταξινομημένα ως επικίνδυνα σύμφωνα με τις προαναφερόμενες οδηγίες 7

ότι τα οικολογικά κριτήρια που καθορίζονται από την παρούσα απόφαση περιλαμβάνουν διατάξεις που περιορίζουν στο ελάχιστο την περιεκτικότητα σε επικίνδυνες ουσίες και παρασκευάσματα ταξινομημένα ως επικίνδυνα, των δυνάμενων να λάβουν οικολογικό σήμα χρωμάτων και βερνικιών 7

ότι τα χρώματα και τα βερνίκια που πληρούν τα ανωτέρω κριτήρια έχουν συνεπώς περιορισμένες επιπτώσεις στο περιβάλλον και ανταποκρίνονται στους στόχους του κοινοτικού συστήματος απονομής οικολογικού σήματος 7

ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή έχει προβεί σε διαβουλεύσεις με τους κυριότερους από τους ενδιαφερόμενους κύκλους στο πλαίσιο ενός γνωμοδοτικού σώματος 7

ότι τα μέτρα που καθορίζονται στην παρούσα απόφαση είναι σύμφωνα με τη γνώμη της επιτροπής που έχει συγκροτηθεί σύμφωνα με το άρθρο 7 του κανονισμού (ΕΟΚ) αριθ. 880/92,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η κατηγορία προϊόντων «χρώματα και βερνίκια εσωτερικού χώρου» ορίζεται ως εξής:

«Χρώματα και βερνίκια εσωτερικού χώρου για ερασιτεχνική και επαγγελματική χρήση».

Άρθρο 2

Οι περιβαλλοντικές επιδόσεις και η καταλληλότητα για την προβλεπόμενη χρήση της κατηγορίας προϊόντων, όπως αυτή ορίζεται στο άρθρο 1 εκτιμώνται με γνώμονα τα ειδικά οικολογικά κριτήρια και τα κριτήρια καταλληλότητας που καθορίζονται στο παράρτημα.

Άρθρο 3

Ο ορισμός της κατηγορίας προϊόντων και τα κριτήρια για την κατηγορία προϊόντων, όπως αυτή ορίζεται στο άρθρο 1 ισχύουν για περίοδο τριών ετών από την πρώτη ημέρα του μήνα που έπεται της έκδοσης της παρούσας απόφασης.

Άρθρο 4

Για διοικητικούς σκοπούς, ο κωδικός αριθμός με τον οποίο καθορίζεται η κατηγορία προϊόντων όπως αυτή ορίζεται στο άρθρο 1 είναι «007».

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 18 Δεκεμβρίου 1998.

Για την Επιτροπή

Ritt BJERREGAARD

Μέλος της Επιτροπής

(1) ΕΕ L 99 της 11. 4. 1992, σ. 1.

(2) ΕΕ L 4 της 6. 1. 1996, σ. 8.

(3) ΕΕ L 196 της 16. 8. 1967, σ. 1.

(4) ΕΕ L 343 της 13. 12. 1997, σ. 19.

(5) ΕΕ L 187 της 16. 7. 1988, σ. 14.

(6) ΕΕ L 104 της 29. 4. 1993, σ. 46.

ΠΑΡΑΡΤΗΜΑ

Α. ΠΛΑΙΣΙΟ

Προκειμένου να τους απονεμηθεί το οικολογικό σήμα, τα χρώματα και τα βερνίκια πρέπει να ανταποκρίνονται στα κριτήρια του παρόντος εγγράφου που αποσκοπούν στην προώθηση της:

- μείωσης των απορρίψεων στα ύδατα, τοξικών ή κατ' άλλο τρόπο ρυπογόνων ουσιών,

- μείωσης των οικολογικών ζημιών ή κινδύνων μέσω της μείωσης των εκπομπών στην ατμόσφαιρα,

- αποτελεσματικής χρήσης των προϊόντων και ελαχιστοποίησης των αποβλήτων.

Γενικές διατάξεις

Τα προϊόντα πρέπει να πληρούν τις διατάξεις του κανονισμού (ΕΟΚ) αριθ. 880/92 του Συμβουλίου σχετικά με το κοινοτικό σύστημα απονομής οικολογικού σήματος καθώς και τα ακόλουθα κριτήρια καθ' όλη την περίοδο που καλύπτεται από τη σύμβαση με τον αρμόδιο φορέα που είναι επιφορτισμένος με την απονομή του σήματος.

Ορισμένα από τα κριτήρια που περιγράφονται κατωτέρω εξαρτώνται από:

- το είδος του προϊόντος: χρώματα ή βερνίκια όπως ορίζονται στο προσάρτημα 1,

- την κλάση του χρώματος: κλάση 1 ή κλάση 2, όπως ορίζεται κατωτέρω.

Πεδίο εφαρμογής

Όσον αφορά τα χρώματα, στο πεδίο εφαρμογής εμπίπτουν ιδίως τα ακόλουθα:

- διακοσμητικά χρώματα εσωτερικού χώρου υπό μορφή υγρού ή πάστας τα οποία έχουν ενδεχομένως προσυσκευασθεί, χρωσθεί ή προετοιμαστεί από τον παραγωγό ώστε να ικανοποιούν τις ανάγκες των καταναλωτών,

- προϊόντα στα οποία οι διανομείς προσδίδουν απόχρωση σύμφωνα με τις απαιτήσεις των ερασιτεχνών ή επαγγελματιών διακοσμητών.

Τα ακόλουθα προϊόντα εξαιρούνται από το πεδίο εφαρμογής:

- επιχρίσματα δαπέδων,

- αντιδιαβρωτικές επιχρίσεις,

- αντιρρυπαντικές επιχρίσεις πλοίων,

- προϊόντα χρησιμοποιούμενα στη διατήρηση ξύλου,

- χρώσεις ξύλου,

- επιχρίσματα για ειδικές βιομηχανικές χρήσεις,

- επιχρίσματα προσόψεων.

Ταξινόμηση των προϊόντων

Τα χρώματα ταξινομούνται ανάλογα με την κατοπτρική τους στιλπνότητα. Καθορίζονται δύο κλάσεις:

- Κλάση 1: χρώματα με κατοπτρική στιλπνότητα κατώτερη από ή ίση προς 45 μονάδες υπό γωνία α = 60° (1),

- Κλάση 2: χρώματα με κατοπτρική στιλπνότητα άνω των 45 μονάδων υπό γωνία α = 60° (2).

Τα κριτήρια που ισχύουν για τα χρώματα της κλάσεως 2 ισχύουν και για τα βερνίκια.

Οι απαιτήσεις για την απονομή του κοινοτικού οικολογικού σήματος στα χρώματα και τα βερνίκια λαμβάνουν υπόψη αυτή την ταξινόμηση, ιδιαίτερα όσον αφορά τα κριτήρια αριθ. 2 (περιεκτικότητα σε πτητικές οργανικές ενώσεις), αριθ. 3 (περιεκτικότητα σε πτητικούς αρωματικούς υδρογονάνθρακες), αριθ. 6Α (ικανότητα συγκαλύψεως) και αριθ. 6Β (αντοχή σε υγρά).

Β. ΟΙΚΟΛΟΓΙΚΑ ΚΡΙΤΗΡΙΑ

Κριτήριο αριθ. 1: Λευκές χρωστικές (βλέπε ορισμό 2 στο προσάρτημα 1) (ισχύει για τα χρώματα)

Το χρώμα θα πρέπει να έχει περιεκτικότητα σε λευκές χρωστικές κατώτερη από ή ίση προς 40 g ανά m2 ξηρού υμενίου με αδιαφάνεια 98 %.

Η μέτρηση προϊόντος που απαιτείται για την κάλυψη επιφάνειας 1 m2 με αδιαφάνεια 98 % διεξάγεται σύμφωνα με τη μέθοδο ISO 6504/1 (βλέπε επίσης κριτήριο αριθ. 6Α).

Τρεις τύποι λευκών χρωστικών που ανταποκρίνονται στον ορισμό 2 του προσαρτήματος 1 χρησιμοποιούνται συνήθως για την κατηγορία προϊόντων: διοξείδιο του τιτανίου (TiO2), lithopone και οξείδιο του ψευδαργύρου.

Στην περίπτωση του TiO2 για τις εκπομπές και απορρίψεις αποβλήτων που συνδέονται με την παραγωγή λευκών χρωστικών ισχύουν τα ακόλουθα κριτήρια:

- εκπομές SOx (εκφραζόμενες σε SO2) κάτω των 300 mg ανά m2 ξηρού υμενίου (αδιαφάνεια 98 %),

- απόβλητα θείου κάτω των 20 g ανά m2 ξηρού υμενίου (αδιαφάνεια 98 %),

- απόβλητα χλωρίου κάτω των 5, 9 και 18 g ανά m2 ξηρού υμενίου (αδιαφάνεια 98 %) αντιστοίχως για το ουδέτερο ρουτίλιο, το συνθετικό ρουτίλιο και τις σκωρίες.

Κριτήριο 2: Περιεκτικότητα σε πτητικές οργανικές ενώσεις (ΠΟΕ) (βλέπε ορισμό 3 στο προσάρτημα 1)

Η μέγιστη περιεκτικότητα σε πτητικές οργανικές ενώσεις εξαρτάται από το προϊόν:

2.Α. Για τα χρώματα της κλάσεως 1:

Η περιεκτικότητα σε ΠΟΕ θα πρέπει να είναι χαμηλότερη από ή ίση προς 30 g/l (αφαιρουμένου του νερού).

2.Β. Για τα βερνίκια και τα χρώματα της κλάσεως 2:

Η περιεκτικότητα σε ΠΟΕ θα πρέπει να είναι χαμηλότερη από ή ίση προς 200 g/l (αφαιρουμένου του νερού) (3).

Η μονάδα περιεκτικότητας σε ΠΟΕ που χρησιμοποιείται είναι: «μάζα ΠΟΕ σε γραμμάρια ανά λίτρο προϊόντος (g/l αφαιρουμένου του νερού)».

Κριτήριο 3: Πτητικοί αρωματικοί υδρογονάνθρακες (ισχύει για όλα τα προϊόντα) (βλέπε ορισμό 4 στο προσάρτημα 1).

Η μέγιστη περιεκτικότητα σε αρωματικές ενώσεις εξαρτάται από το προϊόν:

3.Α. Για τα χρώματα της κλάσεως 1:

Η περιεκτικότητα σε πτητικές αρωματικές ενώσεις θα πρέπει να είναι χαμηλότερη από ή ίση προς 0,2 % του προϊόντος (m/m).

3.B. Για τα βερνίκια και τα χρώματα της κλάσεως 2:

Η περιεκτικότητα σε πτητικές αρωματικές ενώσεις θα πρέπει να είναι χαμηλότερη από ή ίση προς 0,5 % του προϊόντος (m/m).

Κριτήριο αριθ. 4: Απουσία βαρέων μετάλλων (ισχύει για όλα τα προϊόντα)

Τα συστατικά (ουσίες ή παρασκευάσματα) που υπεισέρχονται στη σύνθεση του προϊόντος δεν πρέπει να περιέχουν τα ακόλουθα βαρέα μέταλλα:

- Κάδμιο,

- μόλυβδο,

- χρώμιο VI,

- υδράργυρο,

- αρσενικό.

Τα συστατικά μπορούν ωστόσο να περιέχουν προσμίξεις ή ίχνη πρώτων υλών, τα οποία δεν λαμβάνονται υπόψη κατά την εξέταση της αίτησης απονομής οικολογικού σήματος.

Κριτήριο αριθ. 5: Επικίνδυνες ουσίες (ισχύει για όλα τα προϊόντα)

Τα συστατικά (ουσίες ή παρασκευάσματα) που υπεισέρχονται στη σύνθεση των χρωμάτων και βερνικιών δεν πρέπει να είναι ταξινομημένα ως:

- καρκινογόνα,

- μεταλλαξιογόνα,

- τοξικά για την αναπαραγωγή,

- τοξικά (4),

- πολύ τοξικά (5).

Επίσης το προϊόν δεν πρέπει να περιλαμβάνει πλαστικοποιητές ταξινομημένους ως επικίνδυνους για το περιβάλλον, όπως ορίζονται στην οδηγία 67/548/ΕΟΚ του Συμβουλίου (6), όπως τροποποιήθηκε τελευταία από την οδηγία 97/69/ΕΚ (7).

Γ. ΚΡΙΤΗΡΙΑ ΚΑΤΑΛΛΗΛΟΤΗΤΑΣ ΓΙΑ ΤΗΝ ΠΡΟΒΛΕΠΟΜΕΝΗ ΧΡΗΣΗ

Οι απαιτήσεις του οικολογικού συστήματος δεν πρέπει να «θέτουν σε κίνδυνο την ασφάλεια του προϊόντος ή των εργαζομένων ή να επηρεάζουν σημαντικά τις ιδιότητες που καθιστούν ένα προϊόν κατάλληλο για την προβλεπόμενη χρήση» [κανονισμός (ΕΟΚ) αριθ. 880/92]. Τα ακόλουθα κριτήρια καταλληλότητας για την προβλεπόμενη χρήση έχουν σκοπό να εξασφαλίσουν ότι τα προϊόντα με το οικολογικό σήμα που θα προσφέρονται στον καταναλωτή έχουν ιδιότητες εξίσου ικανοποιητικές από την άποψη της καταλληλότητας για την προβλεπόμενη χρήση, όπως και κάθε άλλο προϊόν που ανήκει στην ίδια κατηγορία.

Κριτήριο αριθ. 6: Καταλληλότητα για την προβλεπόμενη χρήση

Τα κριτήρια καταλληλότητας για την προβλεπόμενη χρήση διαφέρουν ανάλογα με το είδος του προϊόντος: χρώμα (κλάσεις 1 και 2) ή βερνίκι.

6.Α. Για τα χρώματα (κλάσεις 1 και 2): ικανότητες συγκαλύψεως

Τα χρώματα θα πρέπει να έχουν ικανότητα συγκαλύψεως (επιφάνεια προς κάλυψη) ανώτερη από ή ίση προς 7 m2 που επιτυγχάνεται με ένα λίτρο του προϊόντος (8).

6.Β. Για τα βερνίκια: αντοχή σε υγρά

Τα βερνίκια πρέπει να έχουν ικανοποιητική αντοχή στο νερό επί μία ώρα σε θερμοκρασία περιβάλλοντος (9).

Δ. ΠΛΗΡΟΦΟΡΙΕΣ ΓΙΑ ΤΟΝ ΚΑΤΑΝΑΛΩΤΗ

Κριτήριο αριθ. 7: Χρήση του προϊόντος (ισχύει για όλα τα προϊόντα)

Στη συσκευασία πρέπει να αναγράφεται ευκρινώς ότι το προϊόν προορίζεται για χρήση σε εσωτερικούς χώρους.

Κριτήριο αριθ. 8: Ρύπανση των υδάτων προκαλούμενη από τον καθαρισμό των χρησιμοποιούμενων εργαλείων (ισχύει για όλα τα προϊόντα)

Η συσκευασία θα πρέπει να φέρει ενδείξεις με συστάσεις για τον καθαρισμό των εργαλείων, ώστε να περιορισθεί η ρύπανση των υδάτων. Οι συστάσεις αυτές θα πρέπει να προσαρμόζονται από τον παραγωγό χρωμάτων στον εκάστοτε τύπο προϊόντος.

Κριτήριο αριθ. 9: Στερεά απόβλητα (ισχύει για όλα τα προϊόντα)

Για να περιορισθούν τα στερεά απόβλητα (κατάλοιπα και δοχεία), η συσκευασία θα πρέπει να φέρει ενδείξεις με συστάσεις σχετικά με τις συνθήκες υπό τις οποίες πρέπει να διατηρείται το προϊόν μετά το άνοιγμα του δοχείου.

Στη συσκευασία του προϊόντος πρέπει να αναγράφονται τα ακόλουθα:

Το οικολογικό σήμα της ΕΕ έχει απονομηθεί στο προϊόν αυτό διότι: συμβάλλει στη μείωση της ρύπανσης των υδάτων και της ατμόσφαιρας καθώς και των αποβλήτων

Προσάρτημα 1

ΟΡΙΣΜΟΙ

Οι ακόλουθοι ορισμοί ισχύουν για την εξεταζόμενη κατηγορία προϊόντων:

1. Χρώματα και βερνίκια

Τα χρώματα και τα βερνίκια ορίζονται ως προϊόντα τα οποία εφαρμόζονται σε λεπτά επικαλυπτικά στρώματα στην επιφάνεια ξύλου, πέτρας, μετάλλου ή άλλου υλικού με σκοπό την προστασία ή/και τη διακόσμηση της επιφάνειας αυτής. Μετά την επίχριση, το χρώμα ή το βερνίκι ξηραίνονται σχηματίζοντας ένα στερεό, προστατευτικό επίχρισμα προσκολλημένο στην επιφάνεια.

Τα χρώματα χαρακρηρίζονται από την ικανότητά τους να συγκαλύπτουν μια επιφάνεια.

Τα βερνίκια χαρακτηρίζονται από την έλλειψη ικανότητας να συγκαλύπτουν μια επιφάνεια: είναι διαφανή.

2. Λευκές χρωστικές

Λευκές ανόργανες χρωστικές με δείκτη διαθλάσεως άνω του 1,8.

3. Πτητική οργανική ένωση (ΠΟΕ)

Κάθε οργανική ένωση με σημείο βρασμού (ή αρχικό σημείο βρασμού), κατώτερο από ή ίσο προς 250 °C υπό κανονικές συνθήκες πιέσεως.

4. Πτητικός αρωματικός υδρογονάνθρακας

Κάθε υδρογονάνθρακας με σημείο βρασμού, κατώτερο από ή ίσο προς 250 °C υπό σταθερές συνθήκες πιέσεως και με τουλάχιστον έναν αρωματικό δακτύλιο στον ανεπτυγμένο συστατικό τύπο του.

5. Ουσίες

Χημικά στοιχεία και ενώσεις αυτών όπως απαντούν στη φύση ή όπως παράγονται από τη βιομηχανία, σε στερεή, υγρή ή αέρια μορφή.

6. Παρασκευάσματα

Μείγματα ή διαλύματα αποτελούμενα από δύο ή περισσότερες ουσίες.

7. Προϊόν/φάσμα προϊόντων

Το προϊόν θεωρείται ότι είναι ένα χρώμα ή ένα βερνίκι που πρέπει να υποβληθεί στο σύνολο των διαδικασιών αξιολογήσεως.

Το φάσμα προϊόντων περιλαμβάνει τη βάση και το προϊόν που βασίζεται σ' αυτή.

8. Σύστημα χρώσεως

Ένα σύστημα χρώσεως αποτελείται από μια λευκή, ενδιαμέσου αποχρώσεως ή ουδέτερη βάση και από πάστες χρωμάτων με τις οποίες είναι δυνατόν να ληφθούν, μέσω μιας εκ των προτέρων προγραμματισμένης ανάμειξης όλες οι αποχρώσεις του προϊόντος ή του φάσματος προϊόντων μιας δεδομένης μάρκας.

Προσάρτημα 2

ΠΡΟΤΥΠΑ

ISO 2812-1 «Χρώματα και βερνίκια - Προσδιορισμός της αντοχής σε υγρά - Μέρος 1: Γενικές μέθοδοι».

ISO 2813 «Χρώματα και βερνίκια - Μέτρηση της κατοπτρικής στιλπνότητας υμενίων μη μεταλλικών χρωμάτων υπό γωνίες 20 °, 60 ° και 85 °».

ISO 6504/1 «Χρώματα και βερνίκια - Προσδιορισμός της ικανότητας συγκαλύψεως - Μέρος 1: Μέθοδος Kubelka-Munt για λευκά και ανοιχτά χρώματα».

(1) Οι μετρήσεις της κατοπτρικής στιλπνότητας διεξάγονται σύμφωνα με τη μέθοδο ISO 2813.

(2) Στην περίπτωση των χρωμάτων για τα οποία ο παραγωγός καταδεικνύει, χρησιμοποιώντας τη μέθοδο δοκιμής ISO 6504/1, ότι το χρώμα έχει μεγαλύτερη ικανότητα επικαλύψεως τουλάχιστον 15 m2

/l με αδιαφάνεια 98 %, η περιεκτικότητα σε ΠΟΕ επιτρέπεται να φθάσει τα 250 g/l (αφαιρουμένου του νερού). Ο παραγωγός οφείλει να διευκρινίσει και να επισημάνει την μεγαλύτερη αυτή ικανότητα στο δοχείο.

(3) Τα συντηρητικά που υπεισέρχονται στη σύνθεση του προϊόντος μπορούν να περιέχουν ουσίες ταξινομημένες ως επικίνδυνες για το περιβάλλον, τοξικές, ή πολύ τοξικές για την υγεία του ανθρώπου σε αναλογία έως 0,1 % κατ' ανώτατο όριο, της συνολικής σύνθεσης του χρώματος.

(4) ΕΕ 196 της 16. 8. 1967, σ. 1.

(5) ΕΕ L 343 της 13. 12. 1997, σ. 19.

(6) Οι μετρήσεις της ικανότητας συγκαλύψεως διεξάγονται σύμφωνα με τη μέθοδο ISO 6504/1.

(7) Οι μετρήσεις της αντοχής σε υγρά διεξάγονται σύμφωνα με τη μέθοδο 3 του ISO 2812/1.